เกาะลัด

เกาะลัด เป็นเกาะในแม่น้ำบางปะกงที่เกิดจากการขุดคลองลัดแม่น้ำ ตั้งอยู่ที่ตำบลบางตลาด อำเภอคลองเขื่อน จังหวัดฉะเชิงเทรา

 ประวัติ 
ในปี พ.ศ. 2480 ได้มีพระราชกฤษฎีกาจัดตั้งเทศบาลตำบลบางคล้า จังหวัดฉะเชิงเทรา โดยในแผนผังเขตเทศบาลยังมิได้มีการแสดงถึงคลองลัดใหญ่ซึ่งเป็นสิ่งที่แบ่งแม่น้ำจนเกิดเกาะลัดราชกิจจานุเบกษา. พระราชกฤษฎีกาจัดตั้งเทศบาลตำบลบางคล้า จังหวัดฉะเชิงเทรา พุทธศักราช 2480. วันที่ 14 มีนาคม 2480. เล่ม 54 หน้า 1891-1894

จากนั้นในปี พ.ศ. 2516 เกาะลัดได้ปรากฎขึ้นบนเอกสารของทางราชการเป็นครั้งแรก บนประกาศกระทรวงมหาดไทย เรื่อง จัดตั้งสุขาภิบาลปากน้ำ โดยปรากฎเป็นลำคลองอยู่ด้านล่างของแผนที่ท้ายประกาศ โดยยังไม่มีการกำกับชื่อลำคลองนั้นราชกิจจานุเบกษา. ประกาศกระทรวงมหาดไทย เรื่อง จัดตั้งสุขาภิบาลปากน้ำ อำเภอบางคล้า จังหวัดฉะเชิงเทรา. เล่ม 90 ตอนที่ 59, 29 พฤษภาคม 2516. หน้า 1638-1939

ในปี พ.ศ. 2533 คลองส่วนที่เขื่อมระหว่างแม่น้ำบางปะกงทั้งสองด้านจนทำให้เกิดเกาะลัด ถูกระบุชื่อในผังเมืองว่า คลองลัดใหญ่ราชกิจจานุเบกษา. กฎกระทรวง ฉบับที่ 87 (พ.ศ. 2533) ออกตามความในพระราชบัญญัติการผังเมือง พ.ศ. 2518. เล่ม 107 ตอนที่ 135. 1 สิงหาคม 2533. ฉบับพิเศษ หน้า 1-9

จากข้อมูลข้างต้น จึงประมาณได้ว่า เกาะลัดเกิดขึ้นจากการขุดคลองลัดใหญ่ขึ้นในช่วงก่อนปี พ.ศ. 2516 แต่หลังปี พ.ศ. 2480

 ลักษณะ 
เกาะลัด เป็นเกาะกลางแม่น้ำบางปะกงขนาดใหญ่ มีเนื้อที่ประมาณ  เกิดจากการขุดคลองลัดเพื่อตัดระยะความคดเคี้ยวของแม่น้ำบางปะกงเดิมเพื่อลดระยะเวลาในการเดินทางระหว่างแปดริ้วและปราจีนบุรีซึ่งใช้การสัญจรทางน้ำเป็นหลักในสมัยก่อน

ชุมชนบนเกาะลัด ชื่อว่า บ้านเกาะลัด ตั้งอยู่ในเขตการปกครองของตำบลบางตลาด อำเภอคลองเขื่อน จังหวัดฉะเชิงเทรา พื้นที่บนเกาะลัด ในตอนกลางเป็นพื้นที่เกษตรกรรม ประเภทพืชสวน ได้แก่ มะม่วง, หมาก, มะพร้าว, ส้มโอ และไม้ผลอื่น ๆ ในขณะที่บริเวณโดยรอบของเกาะในตอนริมมีลักษณะเป็นป่าชายเลนที่ประกอบไปด้วย จาก และลำพู ทำให้ชาวบ้านบางส่วนประกอบอาชีพประมงพื้นบ้านด้วย

การเดินทางสัญจรหลักของชาวบ้านบนเกาะลัด จะใช้การสัญจรด้วยจักรยาน ขณะที่การเดินทางออกจากเกาะจะใช้เรือขนาดเล็ก เนื่องจากไม่มีท่าเทียบเรือใหญ่ หากจะเข้าสู่เกาะจำเป็นต้องใช้เรือเล็กเท่านั้น

 สิ่งอำนวยความสะดวก 
เกาะลัดสามารถล่องเรือเพื่อชมพื้นที่โดยรอบของเกาะลัดได้ เนื่องจากมีทัศนียภาพที่สวยงามจากธรรมชาติของส่องฝั่งแม่น้ำบางปะกง โดยสามารถโดยสารเรือได้ที่

 ท่าเรือตลาดน้ำบางคล้า หน้าที่ว่าการอำเภอบางคล้า ตั้งอยู่ใกล้เคียงกับตลาดน้ำบางคล้า
 ท่าเรือวัดคุ้งกร่าง อยู่บนฝั่งเข้าจากทางบ้านบางค้างคาว ตำบลบางตลาด อำเภอคลองเขื่อน 
 ท่าเรือวัดพุทธพรหมยาน อยู่บนฝั่งเข้าจากตำบลปากน้ำ อำเภอบางคล้า เป็นเรือข้ามฟากไปยังวัด

 สถานที่สำคัญ 
บนฝั่งรอบเกาะลัดมีที่ตั้งของอนุสรณ์สถานสถูปเจดีย์สมเด็จพระเจ้าตากสินมหาราช สร้างขึ้นในปี พ.ศ. 2531 เพื่อเป็นอนุสรณ์ในการเคลื่อนทัพผ่านของสมเด็จพระเจ้าตากสินมหาราชที่ได้รับชัยชนะต่อกองทัพพม่าในพื้นที่ปากน้ำโจ้โล้และพักกองทัพก่อนจะเคลื่อนพลไปยังจังหวัดจันทบุรีตามลำดับ นอกจากนี้ยังมีวัดโพธิ์บางคล้า เป็นถิ่นที่อยู่อาศัยของค้างคาวแม่ไก่ตามต้นไม้ใหญ่ภายในวัด วัดพุทธพรหมยาน, วัดปากน้ำโจ้โล้, วัดคุ้งกร่าง, ศาลหลักเมือง, โรงไม้ยิ่งพานิช

 สมุดภาพ 

 อ้างอิง 

ลัด
หมวดหมู่:แม่น้ำบางปะกง
หมวดหมู่:อำเภอคลองเขื่อน
หมวดหมู่:ภูมิศาสตร์ของจังหวัดฉะเชิงเทรา